open-index/open-wikipedia-markdown huggingface dataset:
Սթիվեն Քերթիս

**Սթիվեն Քերթիս** (, ), բրիտանացի իրավաբան։ 1990-ական թվականներին մասնակցել է ռուսական օլիգարխիկ բիզնես կառույցների ստեղծմանը։

## Կենսագրություն
Ծնվել է Սանդերլենդ քաղաքում՝ հաշվապահի ընտանիքում։ Ավարտել է Աբերիստվիթի համալսարանը։ 1980-ական թվականներին աշխատել է *Fox and Gibbons* իրավաբանական ընկերությունում։ Աշխատել է Պարսից ծոցի երկրների հաճախորդների հետ։

1990-ական թվականներին հիմնադրել է իր սեփական *Curtis & Co* իրավաբանական ընկերությունը, որը մասնագիտացած էր առևտրային գործերում։

1997 թվականից աշխատել է «Մենատեպ խմբի» հետ։ Քերթիսը օգնել է կազմակերպել ՅՈՒԿՕՍ-ի հետ կապված օֆշորային ընկերությունների կառուցվածքը։

Ջիբրալթարում, Կայմանյան կղզիներում և Մեն կղզում օֆշորային հաշիվների միջոցով Ռուսաստանից հանվել են հարյուր միլիոնավոր նավթային շահույթներ։

Թե որքան կարևոր անձ էր նա ՅՈՒԿՕՍ-ի համար, հայտնի հայտնի է դարձել *Channel-4*-ի ցուցադրած փաստաթղթերից։ 1999 թվականին, օրինակ, նա այնպես է կազմակերպել է նավթի օֆշորային առևտրի ՅՈՒԿՕՍ-ի կառույցները, որ դրանք պաշտոնապես չէին պատկանում ընկերությանը և չէին կարող հարկվել ռուսական պետության կողմից։

Քերթիսը ձեռք է բերել զգալի կարողություն, որը նրան թույլ է տվել գնել պենտհաուս Լոնդոնում, Դորսետի 19-րդ դարի դղյակը, մասնավոր ինքնաթիռ և ուղղաթիռ։

Քերթիսը Մեծ Բրիտանիայի Գերագույն դատարանում ներկայացրել է Բորիս Բերեզովսկու և Աերոֆլոտի գլխավոր տնօրենի նախկին տեղակալ Նիկոլայ Գլուշկովի շահերը՝ *Forbes* ամերիկյան հրատարակչության դեմ նրանց հայցի վերաբերյալ լսումների ժամանակ։

Երբ 2003 թվականի մարտին Ռուսաստանի դատախազության պահանջով Լոնդոնում բերման է ենթարկվել Բորիս Բերեզովսկին, Քերթիսը վճարել է գրավի կեսը Բերեզովսկու համար (գրավը կազմել է 160 000 ֆունտ)։ Գրավի մյուս մասը ներդրել է լորդ Թիմոթի Բելը։

2003 թվականի նոյեմբերի 14-ին՝ Պլատոն Լեբեդևի ձերբակալությունից հետո, Քերթիսը դարձել է Մենատեպ խմբի ղեկավար տնօրենը։

Քերթիսը վախեցել է իր կյանքի համար. մանավանդ այն ժամանակ, երբ նա մահվան սպառնալիքներ է ստացել հեռախոսով։

«Times» թերթի փոխանցմամբ՝ Քերթիսը կոմպրոմատ է հավաքել Պուտինի և ևս 11 ռուսաստանցիների դեմ։ Ընդ որում՝ նպատակ էր դրված «վարկաբեկել Պուտինին և նրա շրջապատին»։

Սպանվել է 2004 թվականի մարտի 3-ին՝ ավիավթարի արդյունքում։ Նրա անձնական Agusta 109 ուղղաթիռը վթարի է ենթարկվել Բորնմութ օդանավակայանի մոտ՝ Լա Մանշի ափին։

Ուղղաթիռի բեկորների ուսումնասիրությունը գրեթե լույս չի սփռել աղետի պատճառների վրա, և 2005 թվականի նոյեմբերին մեծ քննչական ժյուրին եզրակացրել է, որ Քերթիսի մահը վրա է հասել դժբախտ պատահարի հետևանքով։

## Ծանոթագրություններ

## Արտաքին հղումներ
* Սթիվեն Քերթիսը սպասում էր մահվան
* Բրիտանացի փաստաբանը կոմպրոմատ է հավաքել Պուտինի դեմ
* 'If you find me dead, it won’t be an accident': How Russian oligarchs' favourite English lawyer met his horrifying death, Daily Mail, 2009.

Կատեգորիա:1958 ծնունդներ
Կատեգորիա:2004 մահեր
Կատեգորիա:21-րդ դարի իրավաբաններ
Կատեգորիա:Մարտի 3 մահեր
Կատեգորիա:Օգոստոսի 7 ծնունդներ
Սիմարուբազգիներ

**Սիմարուբազգիներ** (), Օճառածաղկավորների կարգին պատկանող երկշաքիլավոր բույսերի ընտանիք։ Այն իր մեջ ներառում է ծառերի, թփերի և կիսաթփերի մոտ 20 ցեղ և 200 տեսակ, որոնք աճում են արևադարձային, ավելի հաճախ բարեխառն շրջաններում։

## Բուսաբանական նկարագիր
Սիմարուբազգիներին բնորոշ է կանոնավոր, երբեմն հակադիր, փետրաձև և պարզ, առանց կոթատերևիկների տերևները։ Նրանց ծաղիկները հիմնականում փոքր միասեռ են, հավաքված ծաղկաբույլի կամ ողկույզի մեջ։ Պտղի կառուցվածքն ու ձևը բազմազան է, բայց բոլորն ունեն շատ բարակ էնդոսպերմ կամ էլ ընդհանրապես չունեն։ Հանդիպում են հատապտղանման, կորիզապտղանման, թևանման և կնգուղանման պտուղներ։

## Տնտեսական նշանակությունը և կիրառումը
Սիմարուբազգիների շատ տեսակներ դառնություն են պարունակում փայտի և կեղևի մեջ, որը օգտագործվում են, որպես դեղանյութեր և տոնուս բարձրացնող միջոցներ։ Այս առումով հատկապես հայտնի են Կվասիա ցեղի տեսակները։  տեսակը արագորեն բուծահարմարման ունականություն ունի, որի շնորհիվ ստացել է քաղաքային մոլախոտի միջազգային համբավ։

## Ցեղեր
Սիմարուբազգիների ընտանիքը ներառում է 21 ցեղ։

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Исключённые роды
*  → 
*  → 
*  → 
*  → 
*  → 
*  → 
*  → 
*  → 
*  → 
*  → 

## Ծանոթագրություններ

## Գրականություն
* Линчевский И. А. Семейство Симарубовые (Simaroubaceae) // Жизнь растений : в 6 т. / гл. ред. А. Л. Тахтаджян. — М. : Просвещение, 1981. — Т. 5. Ч. 2 : Цветковые растения / под ред. А. Л. Тахтаджяна. — С. 245—247. — 512 с. — 300 000 экз.
* 

Կատեգորիա:Բույսերի ընտանիքներ
Կատեգորիա:Օճառածաղկավորներ
Masterpiece

**«Masterpiece»** (), ամերիկացի երգչուհի Մադոննայի երգը։ 2012 թվականին երգը ի սկզբանե ձայնագրվել է որպես «ՄԵՆՔ։ Հավատում ենք սիրուն» ֆիլմի սաունդթրեք։ Ավելի ուշ երգը ներառվել Է Մադոննայի տասներկուերորդ ստուդիական ալբոմում, որը կոչվում է «*MDNA*»։ 2012 թվականի ապրիլի 3-ին երգը կատարվել է Մեծ Բրիտանիայի ռադիոյում։ Երգի հեղինակներն են Մադոննան, Ջուլի Ֆրոստը և Ջիմի Հարին։ Երգն արժանացել է քննադատների բարձր գնահատականներին․ գնահատվել է երգի քնարական բովանդակությունը և Մադոննայի վոկալ կատարումը։ «Ոսկե Գլոբուս» մրցանակաբաշխության 69-րդ արարողության ժամանակ երգը հաղթել է «Լավագույն երգ» անվանակարգում։

## Պատմություն
Երգը գրել են Մադոննան, Ջուլի Ֆրոստին և Ջիմի Հարին, պրոդյուսերները եղել են Մադոննան և Ուիլյամ Օրբիթը։ Երբ Մադոննան նկարահանել է իր «ՄԵՆՔ։ Հավատում ենք սիրուն» ֆիլմը, նրա մենեջեր Գայ Օսերին երգչուհուն համոզել է երգ գրել սաունդթրեքի համար։ Ֆրոստը այդ ժամանակ ապրում էր Լոս Անջելեսում և գնահատում էր երաժշտական աշխարհում իր առաջնահերթությունները, ինչպես նաև ցանկանում էր համագործակցել մի շարք արտիստների հետ, որոնց թվում Մադոննան առաջինն էր։

Օրբիթը, որն ավելի վաղ աշխատել է Ֆրոստի և Հարիի հետ, նրանց հետ կապ է հաստատել Մադոննայի հետ երգի շուրջ համագործակցելու համար։ Նա լսել է Ֆրոստի երգի նախնական տարբերակը և համոզված է եղել, որ այն Մադոննային դուր կգա։ Ֆրոսթի խոսքով՝ երգի թեման դառը-քաղցր սերն է ու հարաբերություններում առկա դժվարությունները։ Այնուհետև նրանք հորինել են տեքստը և մեղեդիները։ Ժամանակի ընթացքում Մադոննան փոխել է երգի կառուցվածքը, և վերջնական տարբերակը պատրաստ էր ձայնագրության։ Մադոննան հիշում էր․

## Քննադատություններ
Երգն ընդհանուր առմամբ դրական արձագանքներ է ստացել երաժշտական քննադատների կողմից։ MTV հեռուստաալիքի տեսագրության մեջ ասվում է, որ երգը չի համապատասխանում Մադոննայի սովորական ոճին՝ սեքսուալ, եռանդուն և չարաճճի, ավելի շուտ այն ցույց է տալիս Մադոննայի իմաստությունը։ *The Guardian* թերթից Մայքլ Քրեգը երգը գնահատել է որպես ալբոմի լավագույն վոկալային ելույթներից մեկը։ The Daily Telegraph թերթից Նիլ Մաքորմիկը երգը նկարագրել է որպես քաղցր, նուրբ իսպանական մոտիվով սիրո երգ՝ թեթև ռիթմով և սահուն մեղեդիով, որը լցված է սինթետիկ երաժշտությամբ։ *Billboard* հանդեսից Քիթ Քոլֆիլդը կարծում էր, որ երգը շատ գեղեցիկ է, իսկ Մադոննայի վոկալը՝ հիասքանչ։ Քայլ Անդերսոնը *Entertainment Weekly* ամսագրից երգը նկարագրել է որպես 1990-ականների կեսերի Մադոննայի ոճի վերադարձ։ *The National* խմբից Նիք Լևինը զգացել է, որ երգը կատարելապես համապատասխանում է իր «*Something to Remember*» բալլադների հավաքածուին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

Կատեգորիա:2012 երգեր
Կատեգորիա:Մադոննայի երգեր
Մեկ Հայաստան կուսակցություն

**Մեկ Հայաստան կուսակցություն**, կենտրոնամետ քաղաքական կուսակցություն Հայաստանում։ Այն հիմնադրվել է 2019 թվականի փետրվարի 19-ին՝ Արթուր Ղազինյանի կողմից։

## Պատմություն
2019 թվականի փետրվարի 19-ին Երևանում տեղի ունեցավ «Միասնական Հայաստան» կուսակցության հիմնադիր համագումարը։ Արթուր Ղազինյանը, ով նաև գլխավորում է Երևանի պետական համալսարանի Եվրոպական ուսումնասիրությունների կենտրոնը, կուսակցության անդամների մեծամասնության կողմից ընտրվել է նախագահ։

Ներկայումս կուսակցությունը գործում է որպես արտախորհրդարանական ուժ։ Լրագրողների հետ ճեպազրույցում Արթուր Ղազինյանը հայտարարել է, որ այս նոր կուսակցությունը կենտրոնամետ քաղաքական ուժ է և օգնելու է խուսափել Հայաստանում հակադիր քաղաքական բևեռների հնարավոր բախումից։

Կուսակցությունը քննադատել է ՀՀ վարչապետ Նիկոլ Փաշինյանին, իսկ Ղազինյանը հայտարարել է, որ վարչապետն արդեն կորցրել է իր լեգիտիմությունը, ամբողջությամբ սպառել է իրեն և շուտով կկորցնի իշխանությունը։ Կուսակցությունը նաև քննադատել է Փաշինյանի կառավարությանը արտաքին քաղաքական գործերի վատ կառավարման և Լեռնային Ղարաբաղի շարունակվող հակամարտության համար։

## Տես նաև
*Հայաստանի պետական համակարգ

## Ծանոթագրություններ

## Արտաքին հղումներ
*One Armenia Party
Lollipop (երգ)

«**Lollipop**» (), ռուս հիփ-հոփ կատարողներ Մորգենշտերնի և Էլջեյի երգը, թողարկված 2020 թվականի սեպտեմբերի 4-ին Effective Records լեյբլում։

## Նախապատմություն
Արտիստների առաջին համագործակցությունը սկսվել է «Cadillac» երգից, որը թողարկվել է 2020 թվականի հունիսի 9-ին։

Երգի մեջ օգտագործվել է Руки Вверх! խմբի «Песенка» երգի սեմփլը, ինչպես նաև Մորգենշտերնը փորձել է իր համար երգելու նոր ոճով՝ «բեյբի վոյս» տարբերակով հանդես գալ։

## Տեսահոլովակ
Երաժշտության 1970-ականների դիսկո ոճով տեսահոլովակը  թողարկվել է 2020 թվականի սեպտեմբերի 4-ին Էլջեյի Յություբյան ալիքում։ Տեսահոլովակի ոճաբանությունը մոտիկ է Միգոսի և Դրեյքի մասնակցությամբ «Walk It Talk It» երգի տեսահոլովակին։

## Շքերթներ

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Սինգլներ այբբենական կարգով
Սառա Քոուլ

**Սառա Քոուլ** (, ), ամերիկացի նկարչուհի-բնանկարիչ։

Ամերիկացի բնանկարիչ Թոմաս Քոուլի քույրն է։

Սառայի նկարներից շատերը սյուժեով և տեսողական դիզայնով նման են իր եղբոր նկարներին։ Չնայած նա Միացյալ Նահանգներում աշխատած առաջին կին բնանկարիչներից մեկն էր, սակայն նրա մասին քիչ տեղեկություններ են պահպանվել։ Նրա աշխատանքներից շատ քչերն են պահպանվել։

## Կենսագրություն
250 px|right|thumb|Կտավ ''A View of the Catskill Mountain House''
Ծնվել է 1805 թվականի հունվարի 1-ին Անգլիայի Լանքաշիր կոմսության Բոլթոն քաղաքում։ Նրա ծնողները՝ Ջեյմսը և Մերի Քոուլը, բացի Սառայից և Թոմասից ունեցել են ևս վեց երեխա, բոլորն էլ աղջիկներ։ Սառան աղջիկներից կրտսերն էր, իսկ Թոմասը յոթերորդ երեխան էր։

1818 թվականին ծնողները չորս երեխաների՝ Աննայի, Մարիամի և Սառայի, ինչպես նաև նրանց եղբայր Թոմասի և մորաքրոջ հետ, ներգաղթել են Միացյալ Նահանգներ։ Ընտանիքը հուլիսին ժամանել է Փենսիլվանիա նահանգի Ֆիլադելֆիա քաղաք։ Նույն տարվա սեպտեմբերին, բացի Թոմասից, որը մինչ ընտանիքին միանալը ևս մեկ տարի մնացել է Ֆիլադելֆիայում, տեղափոխվել են Օհայո նահանգի Սթյուբենվիլ քաղաք։ Էննը և Մարիամը Սթյուբենվիլում բացել են սեմինարիա, որտեղ, հնարավոր է, նաև ուսուցանել է Սառան։ 1824 թվականին ամբողջ ընտանիքը տեղափոխվել է Պիտսբուրգ։ Հաջորդ տարի նրանք տեղափոխվել են Նյու Յորք, որտեղ Սառան, հավանաբար, ապրել է իր կյանքի մնացած տարիները՝ հաճախ այցելելով Քեթսկիլ, որտեղ Թոմասի հետ միասին ուղևորվել է Քեթսկիլ լեռներ։ Սառան հաճախ նաև այցելել է Բալթիմորում գտնվող իր ընտանիքին և ընկերներին։

Հայտնի չէ, թե երբ է Սառան սկսել գեղանկարչությամբ զբաղվել։ Առաջին անգամ նա նշել է, որ 1830-ական թվականների կեսերին իր եղբոր նամակներում  է սկսել նկարել։ 1848 թվականի փետրվարին՝ Թոմասի մահից հետո, հրապարակայնորեն ցուցադրել է նրա աշխատանքները։ 1848-1852 թվականներին Նյու Յորքում Դիզայնի ազգային ակադեմիան ցուցադրել է նրա աշխատանքները։ Նաև ցուցահանդեսներ է ունեցել Մերիլենդ նահանգի պատմական հասարակության *Maryland Historical Society*-ում։ Հանրությանը ներկայացված աշխատանքների մեծ մասը կորել են։

Մահացել է 1857 թվականի հունվարի 1-ին Նյու Յորք նահանգի Քեթսկիլ քաղաքում։

## Ծանոթագրություններ

## Արտաքին հղումներ
* Sarah Cole
* Sarah Cole 

Կատեգորիա:1805 ծնունդներ
Կատեգորիա:1857 մահեր
Կատեգորիա:19-րդ դարի ամերիկացի նկարիչներ
Կատեգորիա:Ամերիկացի նկարիչներ
Կատեգորիա:Հունվարի 1 մահեր
Կատեգորիա:Նկարիչներ այբբենական կարգով
Դավաճանություն (ֆիլմ, 1967)

«**Դավաճանություն**» (), խորհրդային գեղարվեստական սև-սպիտակ ֆիլմ, որը նկարահանել է ռեժիսոր Թահիր Սաբիրովը 1967 թվականին «Տաջիկֆիլմ» կինոստուդիայում։

Ֆիլմի պրեմիերան կայացել է 1967 թվականի օգոստոսի 7-ին։

## Սյուժե
Ֆիլմի գործողությունները ծավալվում են 1920-ական թվականներին Միջին Ասիայում քաղաքացիական պատերազմի ժամանակ։ Կարմիր բանակի ջոկատը դուրս է գալիս բասմաչների շրջապատումից, որոնք դարան են սարքել։ Դուրս գալով դարանից՝ կարմիրբանակայինների հրամանատար  Ասադը, զինկոմին մեղադրելով դավաճանության մեջ, նրան դատապարտում է գնդակահարության և դատավճիռն ի կատար է ածում։ Քարիմը՝ մահապատժի ենթարկված զինկոմ Սաֆարի որդին, փորձում է իր հոր անմեղության ապացույցներ գտնել։ Մինչդեռ Ասադը գաղտնի համաձայնության է գալիս բասմաչների հետ։ Նրա պատճառով զոհվում են նաև այլ կարմիրբանակայիններ։ Սակայն, բարդ իրավիճակում հայտնվելով, բասմաչները որոշում են ազատվել հնարավոր դավաճանից և վերացնել երկերեսանի Ասադին

## Դերերում
* Հաբիբուլլո Աբդուրազակով – *Ասադ Մաքսում, կրկնօրինակել է [[Արտյոմ Կարապետյան (դերասան)|Արտյոմ Կարապետյանը]]
* [[Իսամատ Էրգաշև]] – *Քարիմ, Սաֆարի որդին, կրկնօրինակել է Վյաչեսլավ Պոդվիգը
* Զուխրա Հասանովա – *Սաոդատ, Սաֆարի դուստրը, կրկնօրինակել է Իննա Վիխոդցևան
* [[Աբդուլհայր Կասիմով]] – *Գաֆոր, կրկնօրինակել է Իվան Ռիժովը
* Խոջակուլի Ռախմատուլաև – *Հայդարկուլ, շրջկոմի նախագահ (կրկնօրինակել է Ալեքսեյ Ալեքսեևը)
* [[Նոզուկմո Շոմանսուրովա]] – *Բիբիրաջաբ, Սաֆարի կինը (կրկնօրինակել է Զինաիդա Վորկուլը)
* Ալեքսանդր Բարանով – *Շիմկունաս
* [[Իվան Կուզնեցով]] – *Սեմյոնով
* Ալիմ Խոջաև – *Նիզամեդդին, ժողկոմ (կրկնօրինակել է Արկադի Տոլբուզինը) Օ. Խոջաևի դերը
* [[Գուրմինջ Զավկիբեկով]] – *Սաֆար, զինկոմ (կրկնօրինակել է Կոնստանտին Տիրտովը) Գուրմինչ Զավկիբեկովի դերը
* Կուլլուկ Խոջաև – *կուրբաշի Ջաբոր, կրկնօրինակել է Յակով Բելենկին Կուդրատ Խոջաևի դերը
* [[Ուսման Սալիմով]] – *Նուրալի

### Նկարահանող խումբ
* Ռեժիսոր՝ Թահիր Սաբիրով 
* Սցենարիստներ՝ Իգոր Լուկովսկի, Թահիր Սաբիրով, Ջալոլ Իկրամի 
* Օպերատոր՝ Անվար Մանսուրով 
* Կոմպոզիտոր՝ Ֆատտոխ Օդինա 
* Նկարիչ՝ Դավիթ Իլյաբաև

## Մրցանակներ
* 1968 — մրցանակ լավագույն օպերատորական աշխատանքի համար (Անվար Մանսուրով) Կենտրոնական Ասիայի հանրապետությունների և Ղազախստանի կինոփառատոնում  Ֆրունզեում։

## Ծանոթագրություններ

## Արտաքին հղումներ
* «Դավաճանություն» ֆիլմը ''Ruskino.ru'' կայքում 

Կատեգորիա:Խորհրդային ֆիլմեր
Կատեգորիա:1967 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային արկածային ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:«Տաջիկֆիլմ» ստուդիայի ֆիլմեր
Մևլ

**Մևլ** (իրական անուն՝ **Վլադիսլավ Ստանիսլավովիչ Սամոխվալով**, ) բելառուս երգիչ։

## Կենսագրություն
Ծնվել է 1997 թվականի ապրիլի 25-ին Բելառուսի Գոմել քաղաքում։ Դպրոցական տարիներին հետաքրքրված է եղել ֆուտբոլով և զբաղվել է միչև 16 տարեկանը։ Միջնակարգ դպրոցը ավարտելուց հետո որոշում է չընդունվել բուհ և իրեն նվիրել երաժշտությանը։

Որոշ ժամանակ զբաղվել է ռոք երաժշտությամբ, եղել է «Reniwal» մետալ խմբի վոկալիստ։

## Գործունեություն
Առաջին անգամ նրան հայտնիություն է բերում «Апельсиновый фреш» երգը, որը թողարկվել է 2018 թվականի դեկտեմբերի 20-ին։

Նրա երգերի շարքում առավել բարձր դիրք են զբաղեցրել «Холодок», «Патамушка», «Попытка номер 5» և «Да пошло всё»-ն։

Եղել է դափնեկիր բելառուսական «Երիտասարդական մրցանակ 2019» մրցաշարի «Տարվա առաջնթաց» անվանակարգում։

2020 թվականի փետրվարին հեռարձակել է իր դեբյուտային «Всем привет!» ալբոմը։ Երաժշտական քննադատ Ալեքսեյ Մաժաևը նրա ալբոմը գնահատել է 5.5 բալ 10 բալային համակարգից։ Ծաղարական բնույթի  «Патамушка» երգը այնքան էլ ծաղրելի չդարձավ, համենայն դեպս Մևլը նման միտումներ չի ունեցել։ «Всем привет!» ալբոմի մնացած ստեղծագործությունների համար ընդհանուր է այս տրամադրությունը։ Ակնհայտ է, որ արտիստը ենթադրում է որ հաջողության հասնելու համար անհրաժեշտ են մաքսիմալ պարզ ռիթմեր, հեշտ հիշվող կրկներգեր, որոնք կհնչեն ինչքան հնարավոր է տհաճ ձայնով։ Իսկ եթե այս ամենի հետ մեկտեղ բարելավվի այլ հնարքներով, հանդիսատեսը չի կարող դիամանալ գայթակղությանը։ Կարելի է համեմատել «Чё те надо» երգի գրանցած հաջողության հետ՝ քսանից ավել տարվա թարմացումներով, այսինքն՝ Մևլը այսպես ասած ռեպ ասրվեստի «Балаган Лимитед»-ն է։ 2020 թվականի մարտին մասնակցել է բելառուսական հայտնի «Макаёнка, 9» շոուի թողարկումներից մեկին։ -InterMedia 

## Սկավառակագրություն
### Ալբոմը
* Всем привет! (2020)

### Երգերը
* Магнитола (2018)
* Апельсиновый фреш (2018)
* Холодок (2019)
* Патамушка (2019)
* Поздно говорить (2019)
* Время (2019)
* Украду (2019)
* Белорусочка (2019)
* Останься (2019)
* Мне пора (2020)
* Попытка номер 5 (2020)
* Да пошло всё (2020)
* Ночная бабочка (2020)
* Директ (2020)
* Целовашка (2020)
* Не бойся (2021)
* Малолетки (2021)
*Свободен (2021)

### Քավեր տարբերակ
* Siren Song (Maruv քավեր) (2020)

## Ծանոթագրություններ

## Արտաքին հղումներ

Կատեգորիա:Բելառուս երաժիշտներ
Կատեգորիա:Բելառուս երգիչներ
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Կատեգորիա:Ռուս երաժիշտներ
Անիտա Գյորբից

**Անիտա Գյորբից**  ()  հունգարացի հանդբոլիստ, "Դյեր Էտա" ակումբի կենտրոնական պաշտպան»։ Հանդես է եկել Հունգարիայի հավաքական թիմում։    2005 թվականին ճանաչվել է լավագույն հանդբոլիստ տիտղոսին։

## Ձեռքբերումներ
### Ակումբային

* Չեմպիոնատ։
** Չեմպիոն- 2005, 2006, 2008, 2009, 2010, 2011, 2012, 2013, 2014, 2016, 2017, 2018, 2019
** Արծաթե մրցանակակիր- 2000, 2004, 2007, 2015
** Բրոնզե մրցանակակիր- 1999, 2001, 2002, 2003
* Հունգարիաի գավաթ-
** Հաղթող- 2005, 2006, 2007, 2008, 2009, 2010, 2011, 2012, 2018, 2019
** Ֆինալիստ- 2000, 2002, 2004, 2017
* Լիգաի հանդիպում  ԵԳՖ։
** Հաղթող- 2013, 2014, 2017, 2018, 2019
** Ֆինալիստ- 2009, 2012
** Կիսաեզրապակիչ- 2007, 2008, 2010, 2011
* ԵԳՖ Գավաթակիրների գավաթ
** Ֆինալիստ- 2006
** Կիսաեզրապակիչ- 2003
* ԵԳՖ գավաթ
** Ֆինալիստ- 2002, 2004, 2005

### Հավաքականում
* Աշխարհի առաջնություն (U-20):
** Արծաթե մրցանակակիր- 2001
* Աշխարհի առաջնություն
** Արծաթե մրցանակակիր- 2003
** Բրոնզե մրցանակակիր- 2005
* Եվրոպայի առաջնություն
** Բրոնզե մրցանակակիր-2004, 2012
* Օլիմպիական խաղեր
** 4-րդ տեղ- 2008
մինի|Անիտա Գյորբից

### Անհատական
* Տարվա հանդբոլիստուհին՝ ըստ ԻԳՖ - ի- 2005
* Տարվա հանդբոլիստուհին Հունգարիայում- 2005, 2006, 2007, 2013, 2014, 2017
* Հունգարիայի առաջնության լավագույն ռմբարկու-2008
* Աշխարհի առաջնությունների խորհրդանշական հավաքականի խաղացող 2003, 2005, 2007
* Օլիմպիական խաղերի լավագույն ռմբարկուների ցուցակում 2-րդ տեղը- 2008
* Prima Award-2009
* Չեմպիոնների լիգայի լավագույն ռմբարկու-2012

## Ծանոթագրություններ

## Արտաքին հղումներ
* Профиль на сайте клуба «Дьёр ЭТО»

Կատեգորիա:Հունգարացի հանդբոլիստներ
Վիկտորյա Դե Անջելիս

**Վիկտորյա Դե Անջելիս** (, ), «Եվրատեսիլ 2021»-ի հաղթող իտալական Måneskin ռոք խմբի բաս կիթառահար։

Կիսով դանիացի է։ Նրա մայրը ծնունդով Դանիայից է։ Չնայած նրան, որ նա մեծացել է Հռոմում, նա խոսում է նաև դանիերեն։ Խմբի անդամ է 2016 թվականից։

## Կենսագրություն
Վիկտորյա Դե Անջելիսը ծնվել է 2000 թվականի ապրիլի 28-ին Հռոմում։ Վիկտորյան սկսել է կիթառ նվագել ութ տարեկան հասակում և երաժշտական դպրոց է հաճախել միջնակարգ դպրոցում, որտեղ տասնմեկ տարեկանում սկսել է նվագել բաս կիթառ։ Հաճախել է Ջոն Քենեդու անվան գիտական միջնակարգ դպրոց, որտեղ ծանոթացել է կիթառահար Թոմաս Ռաջիի հետ, 2015 թվականին Վիկտորյան երգիչ Դամիանո Դեյվիդի հետ հիմնել է Måneskin խումբը։ Խմբի անունը դանիերեն է և նշանակում է «լուսնի լույս»։ Ըստ լուրերի՝ հենց Վիկտորյան է հայտարարություն տեղադրել դպրոցական հայտարարությունների տախտակի վրա խումբ ստեղծելու մասին։

2020 թվականին Måneskin խումբը մասնակցել է Իքս ֆակտորին` ելույթ ունենալով «Morirò da Re» («Ես կմեռնեմ որպես թագավոր»), ինչպես նաև «Back home» երգերով։ Այս մրցույթում հաջող ելույթը երիտասարդ արտիստներին հնարավորություն է տվել ներկայացնել Իտալիան «Zitti e buoni» երգով Եվրատեսիլ 2021 երգի մրցույթում։ Մրցույթի հաղթող Է դարձել Իտալիան։

## Ծանոթագրություններ

Կատեգորիա:Եվրատեսիլ երգի մրցույթի հաղթողներ
Կատեգորիա:Իտալացի երաժիշտներ
Կատեգորիա:Իտալացի կոմպոզիտորներ
Կատեգորիա:Իտալիայի մասնակիցները Եվրատեսիլ երգի մրցույթում
Կատեգորիա:Կին կիթառահարներ
BTS խմբի հյուրախաղային շրջագայությունների ցանկ

[մինի|250x250пкс|''[BTS*-ը *Mnet'' կորեական ալիքում]]

## Շրջագայություններ
### 2014 BTS Live Trilogy Episode II: The Red Bullet

### BTS 1ST Japan Tour 2015 Wake Up: Open Your Eyes

### 2015 BTS LIVE <The Most Beautiful Moment in Life On Stage>

### 2016 BTS LIVE The Most Beautiful Moment in Life On Stage: Epilogue

### 2017 BTS Live Trilogy Episode III: The Wings Tour

### BTS World Tour: Love Yourself and Love Yourself — Speak Yourself

## Համերգներ
### BTS Global Official Fanclub A.R.M.Y 1ST Muster

### Japan Official Fan Meeting Vol.1

### BTS 2014 <SHOW & PROVE Concert>

### 2015 BTS Live Trilogy Episode I: BTS Begins

### BTS 2ND Muster [ZIP CODE : 22920]

### BTS 3RD Muster [House of Armys]

### BTS 4TH Muster [Happy Ever After]

### BTS 5TH Muster [Magicshop]

## Ֆան հանդիպումներ
### 2014 BTS 1st Fan Meeting in Europe & South America <RWeL8?>

### Japan Official Fan Meeting Vol.2 -Undercover Mission-

### Japan Official Fanmeeting Vol.3 ~Reaching You~

### Japan Official Fanmeeting Vol.4 ~Happy Ever After~

## Պրեզենտացիա

## Համատեղ շրջագայություններ
### Highlight 2015 Tour

## Ելույթներ հեռուստատեսային շոուներում

## Ծանոթագրություններ

Կատեգորիա:BTS
Սելևկիա

**Սելևկիա**, քաղաք Արևմտյան Հայաստանում, Կիլիկիայի Ադանայի նահանգի Սելևկիայի գավառակում։ Հանդիսանում էր վերջինիս վարչական կենտրոնը։ Գտնվում էր Միջերկրական ծովի ափին, Կալիկադնոս գետի գետաբերանի մոտ։

## Բնակչություն
Մինչև 1915 թվականի մեծ եղեռնը ուներ 300 հայ բնակիչ։

## Պատմություն
Հին քաղաքը տեղադրված էր Կալիկադնոսի ձորում։ Կառուցվել է Սելևկյանների տիրապետության ժամանակ մ․թ․ա․ 3-րդ դարում։

Սելևկիայի դերը մեծ է եղել XII-XIV դարերում։ Իր նշանակությամբ եղել է Կիլիկիայի հայոց թագավորության երկրորդ խոշոր նավահանգիստը և սահմանամերձ ամրությունը։ Եղել է եպիսկոպոսանիստ քաղաք։ Իր դպրոցներով և մշակույթով մրցել է Մերսին քաղաքի հետ։ Այստեղ է գտնվել Օսպեթլ բերդը, որը հիշաաակում է Սմբատ Գունդստաբլը։

Հին քաղաքի տեղում կար Զելեֆկե անունով մի բնակավայր, որն ուներ 2500 բնակիչ։

## Պատմամշակութային կառույցներ
Քաղաքի մոտակա լեռան վրա պահպանվել է հին բերդի ամֆիթատրոնաձև ավերակները։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ice (երգ)

«**Ice**», ռուս հիփ-հոփ կատարող Մորգենշտերնի երգը, թողարկված 2020 թվականի հուլիսի 31-ին Zhara Music լեյբլում։

## Նախապատմություն
2020 թվականի հուլիսի 1-ին Ալիշերը հրապարակեց նոր երգից մի հատված, որը համացանցում ստացավ «Ice» անվանումը։ Ավելի ուշ Մորգենշտերնը հայտնեց, որ երգի շրջանակներում համագործակցություն է լինելու այլ արտիստի հետ։

2020 թվականի հուլիսի 28-ին Մորգենշտերնը հանդես եկավ մի բողոքարկումով, որտեղ պատմում էր, թե ինչպես է «Ice» երգի երկրորդ կատարողը ուղարկել երգի իր հատվածը, որից հետո սկսել է արհամարհել Մորգենշտերնին երկու շաբաթվա կտրվածքով։ Բողոքարկման մեջ Մորգենշտերնը դիմում էր տվյալ կատարողին՝ արձագանքելու նպատակով՝ չհայտարարելով նրա ով լինելը։ Հաջորդ օրը՝ հուլիսի 29-ին, հրապարակեց «վերջին բողոքարկումը», որտեղ հայնում էր այն մասին, որ կատարողին տալիս է մեկ օր պատասխանելու համար, հակառակ դեպքում Մորգենշերնը թողարկելու է երգը թվային հարթակներում՝ առանց երկրորդ կատարողի անունը հիշատակելու։

## Առևտրային հաջողություն
Ինչպես և Մորգենշտերնի նախորդ սինգլներից, այնպես էլ «Ice» երգից պահանջվեց մի քանի ժամ Apple Music-ի և ВКонтакте-ի չարթերը գլխավորելու համար։ Առաջին օրը երգը՝ տեսագրության հետ միասին, Յություբում հավաքեց ավելի քան չորս միլիոն դիտում և ավելի քան միլիոն լսումներ ВКонтакте-ում։

Երգը հայտնվեց 7 երկրների iTunes-ի չարթերում և 15 երկրների Apple Music-ի չարթում՝ զբաղեցնելով առաջին հորիզոնականը Ռուսաստանում, Ուկրաինայում, Էստոնիայում և Լատվիայում։

Երգի թողարկումից հետո այն սկսեց հայտնիություն հավաքել կարճ տեսանյութերի փոխանակման հարթակում՝ ՏիկՏոկում։ Տիկտոկ հարթակում «Ice» երգի ներքո պար եկողների շարքում են NBA-ի քառակի չեմպիոն Շաքիլ Օ'Նիլը և նրա որդին։

## Շքերթներ

## Ծանոթագրություններ

Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Ռուսերեն երգեր
Կատեգորիա:Սինգլներ այբբենական կարգով
Hate Me (մինի ալբոմ)

***Hate Me***, ռուս ռեփեր և բլոգգեր Մորգենշտերնի դեբյուտային մինի ալբոմը։ Թողարկվել է 2018 թվականի փետրվարի 17-ին՝ իր ծննդյան օրը, Yoola Music լեյբլում, և պրոդյուսեր է հանդիսացել հենց ինքը՝ Մորգենշտերնը։ Մինի ալբոմի թողարկման հետ միասին անց է կացվել «RIP Morgenstern Tour» շրջագայությունը։

## Պատմություն
2018 թվականի փետրվարի 6-ին Մորգենշտերնը թողարկել է *Happy B-Day* մինի ալբոմի «Hermit» երգի թարմեցված տարբերակը, որը 2017 թվականի հուլիսի 1-ին թողարկվել էր Ալիշերի կողմից 1st July կեղծանվան տակ։

2018 թվականի փետրվարի 17-ին՝ մինի ալբոմի թողարկման օրը, նա հրապարակեց նաև «Дикий» և «Insomnia» երգերի համար տեսահոլովակները։ Տեսահոլովակում հանդես են գալիս Մորգենշտերնի երկու մարմնավորումները՝ որպես զվարճացնող և ստեղծող կերպարներ։

2018 թվականի նոյեմբերի 16-ին Մորգենշտերնը թողարկում է «Уфф… Деньги…» երգի տեսահոլովակը, որտեղ, ըստ Մորգենշտերնի խոսքերի, նա վերջնականապես թաղում է իր հին կերպարը և առաջին անգամ հանդես է գալիս առանց իր դռեդլոկների։

## Արձագանքներ
*InterMedia*-ի գրախոս Ալեքսեյ Մաժաևը ասել է, որ *Hate Me* սկավառակն ընկալվել է որպես «ներկայիս ժամանակակից ռեփերների ծաղրերգություն՝ իրենց ամբողջ խիզախությամբ», նշելով, որ Մորգերնշտերնը «լավ է ծաղրել նրանց, սակայն ոչ բոլորն են նկատել դրա հեգնական միտքը», այնուամենայնիվ նկատելով, որ «այս շաբլոնները ծաղրելով նա միայն նպաստել է դրանց քանակի ավելացմանը»։

## Ստեղծագործությունների ցանկ

## Շքերթներ

## Ծանոթագրություններ

Կատեգորիա:2018 ալբոմներ
Կատեգորիա:Ալբոմներ այբբենական կարգով
Գարուն Աղաջանյան

**Գարուն Վաղինակի Աղաջանյան** (),  արձակագիր, կենսաբան, կենսաբանական գիտությունների թեկնածու, Հայաստանի գրողների միության անդամ (1995)։

## Կենսագրություն
Գարուն Աղաջանյանը ծնվել է 1952 թվականի մարտի 15-ին, Երևանում։ Ստեղծագործել և տպագրվել է վաղ հասակից։ Հանդիսանում է բազմաթիվ գիտական աշխատանքների հեղինակ։
Հետագայում խորացել է կնոջ սեռահոգեբանության, կին-տղամարդ հարաբերությունների, ինչպես նաև գոյի փիլիսոփայության մեջ։ Պատճառահետևանքային այդ խառնաշփոթը ներկայացնում է իբրև շարժում-կյանք-ճակատագիր՝ նախշ։

Գարուն Աղաջանյանի պատմվածքները տպագրվել են գրական հանդեսներում, թարգմանվել է ռուսերեն, անգլերեն, իսպաներեն, պարսկերեն։

## Աշխատություններ
*«Պատմվածքներ» (1994)
*«Ինտիմ» (1999)
*«Ելք դեպի ներս։ Արդի հայ կին գրողներ» (2006)
*«Contemporary Armenian Prose» (2006)
*«Deviation» (2008)

## Ծանոթագրություններ

## Արտաքին հղումներ
* ԳԱՐՈՒՆ ԱՂԱՋԱՆՅԱՆ / ԻԴԵԱ ՖԻՔՍ

Կատեգորիա:Հայ արձակագիրներ
Կատեգորիա:Հայ կենսաբաններ
Կատեգորիա:Հայաստանի գրողների միության անդամներ
Երկու Ֆեոդոր

**«Երկու Ֆեոդոր»** (), խորհրդային գեղարվեստական ֆիլմ, որը նկարահանել է ռեժիսոր Մարլեն Խուցիևը 1958 թվականին։

## Սյուժե
Հայրենական մեծ պատերազմի ավարտից հետո հայրենիք վերադարձած Ֆեոդոր ավագին դիմավորում է անապաստան տղա Ֆեոդոր կրտսերը։ Նրանք որոշում են միասին ապրել։ Նրանց մոտ ամեն ինչ հրաշալի էր, մինչև Ֆեոդոր ավագն ամուսնանում է։ Ֆեոդորի ամուսնությունից հետո նրանց բարեկամական կյանքն ավարտվում է, չնայած Ֆեոդորի կինը՝ Նատաշան, ամեն կերպ փորձում է արժանանալ տղայի սիրուն։ Խանդից հուսահատության հասած Ֆեոդոր կրտսերը փախչում է տնից։ Բայց երկար հուզումներից ու որոնումներից հետո նրան գտնում են, և նա հաշտվում է մեծահասակների հետ։

## Դերերում
* Վասիլի Շուկշին – *Ֆեոդոր ավագ
* Կոլյա Չուրսին – *Ֆեոդոր կրտսեր
* Թամարա Սյոմինա – ''Նատաշա
* Յուրա Ելին
* Մ. Շամանսկայա
* Ի. Պոլետաև
* Ալեքսանդր Ալեքսանդրովսկի
* Ն. Լոպատնիկով
* Կ. Զաբաշտա
* Նիկոլայ Կլյուչնև

## Նկարահանող խումբ
* Ռեժիսոր՝ Մարլեն Խուցիև
* Սցենարի հեղինակ՝ Վալերի Սավչենկո 
* Օպերատոր՝ Պյոտր Տոդորովսկի
*  Բեմադրող նկարիչ՝ Օ. Գրոսսե 
* Կոմպոզիտոր՝ Յուլիա Մեյտուս 
* Մոնտաժող՝ Է․ Մայսկայա
* Հնչյունային ռեժիսոր՝ Վ. Կուրգանսկի
* Երգի տեքստի հեղինակ՝ Ա. Ֆատյանովա

## Ծանոթագրություններ

## Արտաքին հղումներ
* «Երկու Ֆեոդոր» ֆիլմը «Энциклопедия отечественного кино» կայքում
* «Երկու Ֆեոդոր» ֆիլմը «Дети в кино» կայքում
* Ֆիլմը Фильм.Ру կայքում 
*  Օդեսայի կինոստուդիայի պաշտոնական կայքում

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:1950-ականների խորհրդային ֆիլմեր
Կատեգորիա:1958 դրամա ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Վճարող գործակալ

**Վճարող գործակալ**, իրավաբանական անձ (ոչ վարկային կազմակերպություն) կամ անհատ ձեռնարկատեր, որը ֆիզիկական անձանցից վճարումներ է ընդունելու գործունեություն է ծավալում։ Վճարող գործակալը վճարումներ ընդունող օպերատոր է կամ վճարող ենթագործակալ։

## Սահմանում
Ըստ 03.06.2009 № 103 դաշնային օրենքի՝ *վճարող գործակալը* վճարումներ ընդունող օպերատոր է (իրավաբանական անձ, որը մատակարարի հետ պայմանագիր է կնքում՝ ֆիզիկական անձանց կողմից վճարումներ ընդունելու գործողությունների իրականացման մասին) կամ *վճարող ենթագործակալ* (իրավաբանական անձ կամ անհատ ձեռնարկատեր, որը կնքում է համաձայնություն ֆիզիկական անձանց կողմից վճարումների ընդունման գործունեության իրականացման մասին)։

## Վերջնահաշվարկներ վճարող գործակալի հետ
Ըստ 03.06.2009 № 103 դաշնային օրենքի՝ վճարումներն ընդունելիս վճարող գործակալը վերջնահաշվարկներ կատարելու համար օգտագործում է միայն հատուկ բանկային հաշիվ և վարկային կազմակերպությանը (ֆիզիկական անձինք, որոնք գումար են մուծում վճարող գործակալին՝ մատակարարի նկատմամբ անհատի դրամական պարտավորությունները կատարելու համար) փոխանցում է վճարումներն ընդունելու ժամանակ վճարողից ստացված ամբողջ կանխիկ գումարը` ամբողջությամբ մուտքագրելով նրա բանկային հատուկ հաշվին։ Վճարումներն ընդունելիս վճարող գործակալը վճարողից գանձում է իր և վճարողի միջև պայմանագրով սահմանված չափով գումար։

Վճարումներն ընդունելիս, ներառյալ վճարային տերմինալ օգտագործելը (վճարող գործակալի կողմից վճարողից միջոցներ ընդունելու սարք, որը ինքնաբերաբար գործում է առանց վճարող գործակալի լիազորված անձի մասնակցության), վճարող գործակալը պետք է օգտագործի ֆիսկալային հիշողությամբ և կառավարման ժապավենով հաշվիչ-վճռող սարքեր։

## Վճարող գործակալի պատասխանատվություն
Վարչական պատասխանատվությունը առաջանում է Ռուսաստանի Դաշնության «Վարչական իրավախախտումների վերաբերյալ» օրենսգրքի 14.5 հոդվածի համաձայն` նախազգուշացման կամ վարչական տուգանքի կիրառման տեսքով (վճարող գործակալի պաշտոնյաների համար` 3 հազարից 4 հազար ռուբլի, իրավաբանական անձանց համար` սկսած 30 հազարից մինչև 40 հազար ռուբլի)` հետևյալ դեպքերում.
* երբ չի օգտագործում հաշվիչ-վճռող սարքեր,
* երբ օգտագործում է հաշվիչ-վճռող սարքեր, որոնք չեն համապատասխանում սահմանված պահանջներին կամ օգտագործվում են դրանց գրանցման և օգտագործման կարգի ու պայմանների խախտմամբ,
* երբ գնորդի խնդրանքով մերժում է փաստաթուղթ տրամադրել (վաճառքի անդորրագիր, անդորրագիր կամ համապատասխան ապրանքի (աշխատանքի, ծառայության) համար միջոցների ստացումը հաստատող փաստաթուղթ։

Վարչական պատասխանատվությունը տեղի է ունենում Ռուսաստանի Դաշնության Վարչական օրենսգրքի 15.1 հոդվածի համաձայն` վարչական տուգանքի տեսքով (4 հազարից 5 հազար ռուբլի չափով պաշտոնատար անձանց համար, իրավաբանական անձանց համար` 40 հազարից մինչև 50 հազար ռուբլի) խախտման համար վճարող գործակալներ.
* վճարումներն ընդունելու ժամանակ վճարողներից ստացված կանխիկ գումարը վարկային կազմակերպությանը փոխանցելու պարտավորությունների, դրանք ամբողջությամբ նրանց հատուկ բանկային հաշվին հաշվեգրելու չիրականացում
* համապատասխան հաշվարկներ իրականացնելու համար վճարող գործակալների, մատակարարների, բանկով վճարող գործակալների, բանկային հատուկ հաշիվներին վճարող ենթագենտների կողմից չօգտագործում։

## Ծանոթագրություններ

Կատեգորիա:Հաշվապահություն
Կատեգորիա:Տնտեսագիտություն
Կատեգորիա:Տնտեսագիտական տերմիններ
Կատեգորիա:Ֆինանսներ
Весёлая песня (երգ)

**«Весёлая песня»** (ռուսերենից՝ Ուրախ երգ), ռուս երգիչ Եգոր Կրիդի և ռուս ռեփ կատարող Մորգենշտերնի երգը՝ Եգոր Կրիդի երրորդ ստուդիական «58» ալբոմից։ Երգը նվիրված է կյանքի, մահվան, սիրո և երեխաների մասին դատողություններին։

## Տեսահոլովակ
Տեսահոլովակը հրապարակվել է Եգոր Կրիդի կողմից իր Ինստագրամյան էջում, որտեղ նա հայտարարեց ՏիկՏոկ սոցիալական ցանցից հեռանալու մասին 2020 թվականի ապրիլին։

Երգի տեսահոլովակի հեռարձակումը տեղի է ունեցել 2020 թվականի նոյեմբերի 22-ին Եգոր Կրիդի պաշտոնական Յություբյան ալիքում։ Տեսահոլովակի մեջ կատարողները հանդես են գալիս կործանվող Մոսկվայի ֆոնին։ Տեսահոլովակի ռեժիսորը Ալեքսանդր Ռոմանովն էր։ Մեկ օրվա ընթացքում երաժշտական տեսահոլովակը հավաքել է ավելի քան չորս միլիոն դիտում և գլխավորել է ռուսական Յություբյան հատվածի թրենդները։

## Շքերթներ

### Ամենօրյա չարթեր

### Շաբաթական չարթեր

### Ամսական չարթեր

## Ծանոթագրություններ

Կատեգորիա:2020 երգեր
Կատեգորիա:Երգեր այբբենական կարգով
1554 թվականի խաչքար (Առնեղի վանք)

**1554 թվականի խաչքար**, գտնվում է Հայաստանի Գեղարքունիքի մարզի Գավառ հարավարևմտյան հատվածում, նախկին Հացառատ գյուղի կենտրոնական մասում գտնվող Առնեղի վանքի Սուրբ Գրիգոր եկեղեցու արևելյան պաաի հարավային անկյունի վերին մասում, արտաքուստ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/18.2.8)։

## Տեղադրություն
Խաչքարն ագուցված է Գավառ հարավարևմտյան հատվածում, նախկին Հացառատ գյուղի կենտրոնական մասում գտնվող  Առնեղի վանքի Սուրբ Գրիգոր եկեղեցու արևելյան պաաի հարավային անկյունի վերին մասում, արտաքուստ։

## Վիմական արձանագրություն
Խաչքարը ունի 1 տող վիմական արձանագրություն.

#ԹՎ. :ՌԳ։ (1554 թվական)։

Համաձայն արձանագրության կանգնեցվել է 1554 թվականին։

## Տես նաև
* Գավառ
* Ատիպէկի խաչքար (Առնեղի վանք)

## Ծանոթագրություններ

Կատեգորիա:Առնեղի վանքի խաչքարեր
Կատեգորիա:Խաչքարերի վիմական արձանագրություններ
Հայաստանի կանաչների կուսակցություն

**Հայաստանի կանաչների կուսակցություն**, նաև հայտնի որպես սոցիալ-էկոլոգիական կուսակցություն, *Կանաչ* քաղաքական կուսակցություն Հայաստանում։

## Պատմություն
Կուսակցությունը ստեղծվել է 1999 թվականի փետրվարին` «Հայ ազգային կոնգրես» կուսակցության նախկին անդամ Արմենակ Դովալթանի կողմից։ Ներկայումս կուսակցությունը չունի քաղաքական ներկայացուցչություն և գործում է որպես արտախորհրդարանական ուժ։

## Գաղափարախոսություն
Կուսակցությունը Հայաստանի գլխավոր կանաչ քաղաքական ուժն է և ակտիվորեն հանդես է գալիս շրջակա միջավայրի մեծ պաշտպանության օգտին ամբողջ երկրում։ Սակայն կուսակցության առաջնորդ Դովալթյանը հաստատել է, որ էկոլոգիան կուսակցության համար միակ կարևոր հարցը չէ։ Կուսակցությունը խրախուսում է տնտեսական զարգացումը, արտաքին արտագաղթի մակարդակի նվազումը և աջակցում է Հայաստանի և հայկական Սփյուռքի միջև միասնության ամրապնդմանը։ 2020 թվականի Լեռնային Ղարաբաղի պատերազմի ժամանակ Դովալթյանը կոչ է արել վերջ դնել օտարերկրյա միջամտությանը Հայաստանում և ավելացնել Հայաստանի աջակցությունը Արցախի Հանրապետությանը։

## Տես նաև
* Հայաստանի պետական համակարգ

## Ծանոթագրություններ

## Արտաքին հղումներ
* Green Party of Armenia on Facebook
Ծերացած Աստվածն ու Սատանան

**«Ծերացած Աստվածն ու Սատանան»**, 2020 թվականին «Դարակ» հրատարակչության «Վերադարձ» մատենաշարով հրատարակած Ռենի (1893-1958) վիպակը։ Խմբագիր` Հովիկ Չարխչյան։ Գրքում տեղ է գտել խմբագրի «Ռեն. մոռացված հիշողությունը» առաջաբանը։

Վիպակն առաջին անգամ որպես թերթոն լույս է տեսել 1924 թվականին Բոստոնում հրապարակվող «Հայրենիք» ամսագրում և նույն տարի արժանացել է գրական մրցանակի։

## Սյուժե
Սա պատմություն է այն մասին, թե ինչպես երկնային տերը իր մոտ է կանչում Սատանային, որպեսզի վերջինս հատուցի ու ապաշխարի իր գործած մեղքերի համար, բայց արդյունքում հարկադրված է լինում լսել մարդկային անհաշիվ արատների ու մեղսագործությունների մասին՝ բոլոր ժամանակների զուգահեռներում, և հենց չարիքի մարմացումն է դառնում մեղադրիչ ու ամբաստանող։ Ըստ պատումի, երկնքի ու երկրի տիրույթներում բարու և չարի գոտեմարտն ի վերջո հասել է մի հանգրվանի, երբ այն պիտի հարկադիր դադար առնի, քանի որ մարդն իր էությամբ և բնույթով զինաթափում է թե մեկին, թե մյուսին՝ գերազանցելով նրանց։

## Ծանոթագրություններ

## Արտաքին հղումներ
* Ծերացած Աստվածն ու Սատանան

Կատեգորիա:2020 գրքեր
Կատեգորիա:1924 վեպեր
Կատեգորիա:Դարակ հրատարակչության գրքեր
Պրաչի Դեսայ

**Պրաչի Դեսայ** (, , ), հնդիկ դերասանուհի, որը նկարահանվել է հնդկական կինոնկարներում և առավել հայտնի է «Խոստում» հեռուստասերիալում Բանի Դիքշիթի/Բանի Վալիայի դերը տպավորիչ կերպով կատարելու շնորհիվ։

## Կենսագրություն
Պրաչին ծնվել է 1988 թվականի սեպտեմբերի 12-ին Հնդկաստանի Ռաջաստան քաղաքում։ Ընտանիքի միակ երեխան է։ Հայրը՝ Բայրոնը, հնդիկ է, իսկ մայրը՝ Դուրգան, հինդուս։

2005 թվականին սովորել է Մումբայի Ֆրուզ քոլեջում (*Schauspielstudio Frooz*): Հետո հրավեր է ստացել «Խոստումը» ֆիլմում նկարահանվելու համար։

Նրա առաջին աշխատանքը հերոս Ֆարհան Ախթարի կնոջ դերն էր «Խաղալ ռոք» ֆիլմում, որի համար նա առաջադրվել է *Filmfare Award* մրցանակի՝ որպես լավագույն առաջնաելույթային դերասանուհի։ Նա իր երկրորդ՝ *Filmfare* անվանակարգը, ստացել է «Մի անգամ Մումբայում» ֆիլմում հակառակորդի սիրուհու դերի համար։ Նա իր առաջին գլխավոր դերը խաղացել է «Խաբեբա» կատակերգությունում, որը ստացել է «սուպեր հիթ» կարգավիճակ՝ դրամարկղային հավաքների հանրագումարում։ Նրա հաջորդ երկու ֆիլմերը, որոնք թողարկվել են 2013 թվականին ձախողվել են վարձույթում։

## Ֆիլմագրություն

## Ծանոթագրություն

## Արտաքին հղումներ
* 

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Հնդիկ դերասաններ
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հեռուստատեսային դերասաններ
Մարկ Վոլոսով

**Մարկ Գրիգորևիչ Վոլոսով** (, ), խորհրդային թարգմանիչ, Գրողների միության անդամ 1934 թվականից։

## Կենսագրություն
Մարկ Վոլոսովը ծնվել է Վիտեբսկի նահանգում 1895 թվականին։ Առաջին համաշխարհային պատերազմի ժամանակ զորակոչվել է բանակ, ցուցաբերած խիզախության համար երկու անգամ պարգևատրվել է Գեորգիևյան խաչով։ Հայտնվել է գերմանական գերության մեջ,որտեղից  փախել է։ Հասել է Նորվեգիա, որտեղից մեկնել է Ամերիկա։ Մի քանի տարի աշխատել է որպես նավաստի, մինչև 1923 թվականին վերադարձել է Ռուսաստան։

Անգլերենի իմացությունը նրան թույլ է տվել զբաղվել գեղարվեստական գրականության թարգմանությամբ։ Նրա օգնությամբ խորհրդային ընթերցողները ծանոթացել են այնպիսի հեղինակների հետ, ինչպիսիք են Թեոդոր Դրայզերը, Մայքլ Գոլդը, Գրեյս Լամպկինը, Էրսկին Կոլդուելը։ Չնայած ժողովրդականությանը՝ Վոլոսովի թարգմանությունները երբեմն գնահատվել են որպես անփույթ։

Հայրենական մեծ պատերազմի ժամանակ Մարկ Վոլոսովը, որն այդ ժամանակ ապրում էր Մոսկվայում, գրանցվել է աշխարհազորայինների կազմում և ծառայության է զորակոչվել 1941 թվականի հուլիսին։ Նա հայտնվել է Գրողների վաշտում, որտեղ անցկացրել է ծառայության առաջին ամիսները, իսկ այնուհետեւ տեղափոխվել է սանիտարական մաս՝ դրամատուրգ Մարկ Տրիգերի ղեկավարությամբ։ Սեպտեմբերի վերջին նրա հետ գրավոր կապը դադարել է, հետագայում նա ճանաչվել է անհետ կորած։ Ամենայն հավանականությամբ, զոհվել է 1941 թվականի հոկտեմբերին Վյազմայի մոտ շրջափակման մեջ։

## Ընտանիք
* Էսֆիր Մաքսիմովնա Վոլոսովա, կինը,
* Վլադիմիր Մարկովիչ Վոլոսով (1928-2010), որդին։

## Ծանոթագրություններ

Կատեգորիա:Խորհրդային թարգմանիչներ
Կատեգորիա:20-րդ դարի թարգմանիչներ
Կատեգորիա:Հայրենական մեծ պատերազմի մասնակիցներ
Բնիձորի միջին վանք

**Բնիձորի Միջին կամ Ներքին վանք**, XII-XIII դարերից մեզ հասած վանական հուշարձանախումբ, գտնվում է Շուլավերից 4 կմ արևմուտք, ջրառատ «Բլբլան» աղբյուրի ձորի ձախակողմում։

## Պատմություն
Համալիրը բաղկացած է միանավ բազիլիկ եկեղեցուց, կից մատուռից (հյուսիսից) և կից սրահ-գավթից (հարավից)։ Համալիրի շինաքարի մեծ մասը սրբատաշ է։ Եկեղեցու թաղակապ տանիքը չի պահպանվել։ Թ․ Լալայանի վկայությամբ՝ եկեղեցին 19-րդ դարի վերջին արդեն իսկ այն վիճակում էր, ինչ հիմա։

Հուշարձանախմբի ներսում և բակում պահպանվել են մի քանի խաչքարեր, որից երկսուսը արձանագիր էին։ Հուշարձանախումբը այն սակավաթիվ հնավայրերից է, որ դեռևս թվականին ունեցել էր իր գիտական այցելուն։ Մի հրապարակման մեջ, որը լույս էր ընծայվել Հովհ․ Ստեփանյանցի հեղինակությամբ, ներկայացված են մի քանի վիմագրեր․ ։

Հնավայրի հաջորդ և վերջին հետազոտողն է եղել ազգագրագետ Ե․ Լալայանը։

Գեղարվեստական և ոճական առանձնահատկությունների առումով XIV-XV դդ․ թվագրվող մի գեղաքանդակ խաչքար, որն ընկած է սրահ-գավքի հարավային պատի տակ, ստորին մասում ունի արդեն գրեթե իսպառ հողմնահար արձանագրություն։ Խաչքարը կերտված է գորշ ավազաքարից և ունի 84x49x32 սմ չափերը։
Գեղաքանդակ, բայց անարձանագիր մեկ այլ խաչքար էլ ընկած է եկեղեցու հյուսիսային կողմում։ Այն ջարդված է երկու մասի։ Չափերն են՝ 90x37x11 սմ։

Հարավ-արևելքում ընկած է վանքի գերեզմանատունը, որն արդեն ծածկված է անտառով։ Այստեղ տապանաքարերի շարքում պահպանվել են մի քանի խաչքարեր։ Ուղղանկյունաձև, մի ծայրից ճաքած (չափերը՝ 138x28x45 սմ) տապանաքարի երկու նեղ կողերին և վերին մասում արձանագրված է․ 

Համանման մեկ այլ տապանաքարի (161x45x31սմ) հարավային երեսին կան թամբած ձիու և այլ պատկերաքանդակներ, իսկ հյուսիսային երեսին՝ թագակիր անձ, չորս բաժակներով սկուտեղ, սափոր, ևս մեկ անձ՝ անկյունում։ Վերին երեսին կա մեկ արձանագրություն, որտեղ նշվում է, որ սա «ԱՍԼԻՆԻ» տապանն է՝ ՌՃԼԴ (1685 թվական)։
Բացի վերոնշյալներից մեկ այլ ուղղանկյունաձև սալատապանի երեսին ևս պահպանվել է արձանագրություն։ Ուսումնասիրությունից պարզ է դառնում, որ նույն հանգուցյալի հիշատակին հիշյալ տապանաքարից բացի կանգնեցվել է նաև մի խաչքար (179x67x20սմ), այն երկատված է, որի վրա արձանագրված է․

Խաչքարի երկու կտորներն էլ 1988 թվականին փոխադրվել են Շուլավերի Սբ․Աստվածածին եկեղեցի:Քանի որ հիշյալ խաչքարը և տապանաքարը կերտված են եղել միևնույն հանգուցյալի հիշատակին, հետևում է, որ տապանաքարը ևս կերտվել է 1651 թվականին։

Նույն գերեզմանոցում պահպանվել են XVII դարին վերաբերող այլ խաչքարեր ևս, որոնք բոլորն էլ տեղահանվել են։

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Մառնեուլի շրջանի հայկական առաքելական վանքեր և եկեղեցիներ
Կատեգորիա:Հայկական առաքելական կիսավեր վանքեր և եկեղեցիներ (Վրաստան)
Մենք նայել ենք մահվան դեմքին

**«Մենք նայել ենք մահվան դեմքին»** (), 1980 թվականի խորհրդային գեղարվեստական ֆիլմ։ Պրեմիերան տեղի է ունեցել 1981 թվականի մարտին։

Ֆիլմը նկարահանել է ռեժիսոր Նաում Բիրմանը «Լենֆիլմ» կինոստուդիայում՝ Յուրի Յակովլևի սցենարով, որը գրվել է նրա «Քաղբաժնի բալերինան» (1979) գրքի հիման վրա․ սյուժեն հիմնված է իրական իրադարձությունների վրա, որոնք ներկայացնում են Արկադի Օբրանտի կողմից ռազմաճակատային երիտասարդական անսամբլի ստեղծման մասին։

Ֆիլմում օգտագործվել է երաժշտություն Դմիտրի Շոստակովիչի ստեղծագործություններից, հնչում է Օլգա Բերգգոլցի բանաստեղծությունը։ Ֆիլմի վերնագիր է դարձել «Պատանի թմբկահար» բանաստեղծության տողը (գերմաներենից ազատ թարգմանությունը՝ Միխայիլ Սվետլովի)։

## Սյուժե
Լենինգրադ, շրջափակման առաջին՝ 1941/42 ձմռան վերջը։ Բորիս Կորբուտ (նախատիպը՝ Արկադի Օբրանտ), որը նախքան պատերազմը Պիոներների պալատում աշխատել է որպես բալետմայստեր, քաղաք է գալիս քաղբաժնի առաջադրանքով՝ պարախումբ հավաքել ագիտդասակի համար։ Մեծահասակ պարողներ նա չի գտնում, բայց փողոցում հանդիպում է իր նախկին աշակերտներից մեկին։ Այդ ժամանակ Կորբուտը որոնում է անսամբլի ողջ մնացած մասնակիցներին։ Փորձերը տանջալի են, բայց շուտով պատանիներն առաջին համերգն են տալիս առաջնագծից վերադարձած մարտիկների համար։

## Դերերում

## Նկարահանումներ
Պատանի պարողների դերերը կատարում էին Վագանկովյան ուսումնարանի ուսանողները. բացառություն է Բորիս Բիրմանը՝ ռեժիսորի որդին, որը դպրոցական է։

Ֆիլմը եղել է Օլեգ Դալի նախավերջին կինոնկարը։ Ալեքսանդր Մուրինը, որը ճանաչել է Օբրանտին, հիշել է․ Դալը, պատրաստվելով դերին, նրան խնդրել է պատմել Օբրանտի մասին («Ինձ համար թանկ է այդ մարդու ամեն մի գիծը»)։ Երբ արդեն Դալի մահից հետո Մուրինը դիտել է ֆիլմը, նրան ցնցել է տեսարաններից մեկը․
 Բալետմայստերը (Դալ) քայլում է լենինգրադյան փողոցում։ Սառել են տրամվայները, կախված են կտրված լարերը. Վերքն իրեն զգացնել է տալիս։ Նա կռանում է, կորանում։ Բայց հիշեց, որ ինքն արտիստ է։ Եվ քայլվածքը դարձավ թեթև, մեջքն ուղղվեց։ Ճիշտ այնպես, ինչպես Օբրանտը, որը հեռանաում էր Նևսկիով։

## Նկարահանող խումբ
* Սցենարի հեղինակ՝ Յուրի Յակովլև
* Բեմադրող ռեժիսոր՝ Նաում Բիրման
* Բեմադրող օպերատոր՝ Հենրիկ Մարանջյան
* Բեմադրող նկարիչ՝ Բելլա Մանևիչ
* Հնչյունային օպերատոր՝ Իգոր Վիգդորչիկ
* Բալետմայստեր՝ Նելլի Ռաուդսեպ, որը եղել է Ռազմաճակատի երիտասարդական անսամբլի առաջին մասնակիցների թվում։

## Մրցանկաներ
* ՀամԼԿԵՄ Կաունասի քաղկոմի մրցանակ 1981 թվականի Վիլնյուսի համամիութենական կինոփառատոնում ռազմահայրենասիրական թեմայի հաջող իրականացման համար։

## Ծանոթագրություններ

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Լորեն Սոկա

**Լորեն Մարի Սոկա** (, ), անգլիացի դերասան։ «Վատ» հեռուստասերիալում խաղացած դերի համար արժանացել է «BAFTA» մրցանակի։

## Վաղ տարիներ
Ծնվել է 1990 թվականի հունիսի 9-ին Դերբի քաղաքում՝ Ռոբերտ Սոկայի և Քեթլին Լիոնսի ընտանիքում։ Լորենը ունի ավագ եղբայր՝ Մայքլ Սոկան, որը նույնպես դերասան է։ Սովորել է Սուրբ Բենեդիկտի դպրոցում, իսկ հետո՝ Բյորթոնի քոլեջում։ Զուգահեռաբար հաճախել է նաև երգի դասերի։ Տեղափոխվելով Նոթինգհեմ՝ Լորենը սկսել է հաճախել Յան Սմիթի դերասանական վարպետության դասընթացների։

## Կարիերա
15 տարեկանում նկարահանվել է *[[Arctic Monkeys]]* խմբի «When the Sun Goes Down» երգի երաժշտական տեսահոլովակում։ Տեսահոլովակը հիմնված է «Սրիկա» կարճամետրաժ ֆիլմի վրա։

2010 թվականի մայիսին Լորենը որպես Սամանտա Մորտոնի ռեժիսորական առաջնաելույթում («Չսիրվածը» ֆիլմ) երկրորդ պլանի լավագույն դերասանուհի առաջադրվել է «BAFTA» հեռուստամրցանակի։ 2011 թվականի մայիսին «Վատ» հեռուստասերիալում կատարած դերի համար որպես երկրորդ պլանի լավագույն դերասանուհի շահել է «BAFTA» հեռուստամրցանակը։

2011 թվականին Լորենը մասնակցել է BBC-ի «Off By Heart Shakespeare» ուսուցողական նախագծին, որտեղ խաղացել է «Ռոմեո և Ջուլիետ»-ի Ջուլիետի դերը։

## Անձնական կյանք
Լորենը ապրում է Դերբի քաղաքում։ Նա ունի երեք դաջվածք․ երեք աստղեր պարանոցին, ժապավեն մեջքին և աստղի սկզբնատառերը դաստակին։

2012 թվականի հունվարի 23-ին դերասանուհուն մեղադրանք է առաջադրվել ռասայական հարձակման համար, քանի որ նա Դերբի քաղաքի կենտրոնում 9 ժամ փաբում անցկացնելուց հետո վիրավորել է տաքսու վարորդ Սաքանդեր Իքբալին։ 2012 թվականի մայիսի 2-ին Լորենն ընդունել է իր մեղքը, և դատարանը նրան դատապարտել է 4 ամսվա ազատազրկման։

2016 թվականի ապրիլի 18-ին Լորենն ունեցել է աղջիկ՝ Ռինի Ռեյ Ռեյնսֆորդը։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Պատերազմ տանիքների տակ

**«Պատերազմը տանիքների տակ»** (), խորհրդային սև-սպիտակ գեղարվեստական ֆիլմ, որը բեմադրել է ռեժիսոր Վիկտոր Տուրովը 1967 թվականին «Բելառուսֆիլմ» կինոստուդիայում։

Ֆիլմի պրեմիերան ԽՍՀՄ-ում տեղի է ունեցել 1971 թվականի նոյեմբերի 29-ին Մոսկվայում։

## Սյուժե
Դիլոգիայի առաջին ֆիլմն է, որը նկարահանվել է Ալես Ադամովիչի վեպի մոտիվներով (երկրորդ մասը՝ «Որդիները գնում են մարտի»)։

Գերմանական զորքերի կողմից ԽՍՀՄ-ի զգալի մասի գրավումից հետո դեղատան վարիչ Աննա Կորզունն սկսում է օգնել պարտիզաններին՝ նրանց տրամադրելով դեղորայք և տեղեկատվություն։ Ամեն օր վտանգի ենթարկելով իրեն և իր երեխաներին՝ Աննան ոչ մի պահ չէր կասկածում իր որոշման ճշմարտացիության մեջ։ Իսկ երբ բացահայտվելու վտանգն մեծանում է, նա իր որդիների հետ գնում է անտառ՝ պարտիզանների մոտ։

## Դերերում
* Նինա Ուրգանտ – *Աննա Միխայլովնա Կորզուն 
* Ելիզավետա Ուվարովա – *պանի Ժիգոցկա
* Լյուբով Մալինովսկայա – *Լյուբով Կարպովնա
* [[Եկատերինա Վասիլևա (դերասանուհի, 1945)|Եկատերինա Վասիլևա]] – *Նադյա
* Դմիտրի Կապկա – *Տոդար պապ
* [[Ալեքսանդր Դեմյանենկո]] – *Պավել
* Միխայիլ Մատվեև – *Վիկտոր Պետրենյա
* Ալեքսանդր Զախարով – *Տոլյա Կորզուն
* Վլադիմիր Մարտինով – *Ալեքսեյ
* Վլադիմիր Մասլով – *Կազիկ Ժիգոցկի
* Վլադիմիր Բելոկուրով – *պարտիզանական ջոկատի հրամանատար Բորիս Նիկոլաևիչ Ստրելցով
* [[Յանիս Գրանտինշ]] – *Շումախեր
* Դմիտրի Օռլով – *պան Ժիգոցկի
* Վիկտոր Չեքմարյով – *Պուգովիցին
* Վլադիմիր Պիցեկ – *ոստիկանության պետ
* Յուրի Գորոբեց – *կոմիսար

## Էպիզոդներում
* Օլգա Լիսենկո – *Քսենյա
* Սվետլանա Տուրովա – *Լեոնորա
* Էդգար Սելգայլիս – *պարետ
* Ալեքսեյ Բարանովսկի – *էպիզոդ
* Ալեքսանդր Լուկյանով – *պոլիցայ
* Ուլդիս Լիելդիջ – *Սիրոկվաշ
* Արկադի Տրուսով – *պարտիզան
* Կոնստանտին Գրիգորև – *դասակի հրամանատար Նիկիտա Պինչուկ
* Ստանիսլավ Չուրկին – *Կորեննոյ
* Ն. Սչաստնի, [[Հարիյ Ավենս]], Օսվալդ Բերզին, Վ. Յակոբսոնս
* Լուսագրերում նշված չեն՝
* [[Վլադիմիր Վիսոցկի]] – *պոլիցայ հարսանիքի ժամանակ
* Կյուննա Իգնատովա – ''կապավոր

## Նկարահանող խումբ
* Սցենարիստ՝ Ալեքսանդր Ադամովիչ
* Բեմադրությունը՝ Վիկտոր Տուրովի
* Գլխավոր օպերատոր՝ Սերգեյ Պետրովսկի
* Բեմադրող նկարիչ՝ Եվգենի Գանկին
* Ռեժիսոր՝ Յ. Ռիբչենոկ
* Կոմպոզիտոր՝ Անդրեյ Վոլկոնսկի (լուսագրերում նշված չէ)
* Հնչյունային օպերատոր՝ Կոնստանտին Բակկ
* Կոստյումներ՝ Մարիա Բերկովիչ
* Գրիմարար՝ Լև Եմելյանովա
* Մոնտաժող՝ Ե. Ակսենենկո
* Ռեժիսորի օգնականներ՝ Ռ. Ֆիշման, Ա. Կոլենդա, Ռ. Միրսկի
* Խմբագիրներ՝ Վ. Գուզանով, Ֆեոդոր Կոնև
* Համակցված նկարահանումներ․
* Օպերատոր՝ Ս. Գրյազնով
* Նկարիչ՝ Ի. Կովալենկո
* Խորհրդատու՝ «Բելառուս» պարտիզանական բրիգադի հրամանատար, Խորհրդային Միության հերոս Նիկոլայ Պոկրովսկի
* Ֆիլմի տնօրեն՝ Ակիմ Ժուկ

## Հետաքրքիր փաստեր
* Ֆիլմում տեղ են գտել Վլադիմիր Վիսոցկու երկու երգերը՝ «Аисты» և «Песня о новом времени»։ Ֆիլմի սկզբնական տարբերակում (1967) հնչել է ևս մեկ երգ՝ «У нас вчера с позавчера…» (առանց առաջին տողերի), սակայն 1971 թվականին էկրան բարձրացած տարբերակում այն այլևս չի եղել։

## Ծանոթագրություններ

## Արտաքին հղումներ
* 
* 
*  

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին